Szijjártó Péter: megsértette Magyarországot az ENSZ emberi jogi főbiztosa | Magyar Idők	Szijjártó Péter: megsértette Magyarországot az ENSZ emberi jogi főbiztosa | Magyar Idők
A cikk emailben történő elküldéséhez kattintson ide, vagy másolja le és küldje el ezt a linket: https://www.magyaridok.hu/belfold/szijjarto-peter-megsertette-magyarorszagot-az-ensz-emberi-jogi-fobiztosa-747640/
2016. június 13. hétfő 16:48 2016. 06. 13. 18:25
Szijjártó Péter: megsértette Magyarországot az ENSZ emberi jogi főbiztosa
„Én ezt Magyarország és a magyar emberek megsértéseként fogom fel” – mondta Szijjártó Péter a visegrádi (V4) és a Benelux-országok külügyminisztereinek prágai találkozója utáni sajtótájékoztatón, az MTI kérdésére válaszolva.
A miniszter szerint „az egyetlen ok, amely miatt az emberi jogi főbiztos folyamatosan sértegeti Magyarországot és a magyarokat, hogy mi nem nyitottuk meg határainkat a migránsok előtt”, illetve hogy Magyarország ellenőrizni akarja államhatárait.
Zeid Raad al-Husszein egyebek között kifejtette: aggodalmat kelt, hogy néhány közép- és kelet-európai országban, „beleértve Magyarországot, Lengyelországot és Macedóniát”, megpróbálják „megváltoztatni azon intézmények jogköreit, amelyek ellenőrzik a végrehajtó hatalmat”. Az emberi jogok védőire és a civil szervezetek képviselőire „folyamatos nyomás nehezedik”, és jelzések vannak arról, hogy „több esetben zaklatták az újságírókat”.
„Nem azzal távozunk Prágából, hogy lenne egy közös megoldásunk, de képesek voltunk nézeteinket megvitatni” – mutatott rá Jean Asselborn. Luxemburg jelenleg a Benelux-országok csoportjának soros elnöke.
Címkék: Benelux-országokSzijjártó Péterv4Zeid Raad al-Husszein